钦定古今图书集成/明伦汇编/闺媛典/第298卷 > 皇清三十一 > 郭丕显妻陈氏〈妇武氏附〉
## 钦定古今图书集成/明伦汇编/闺媛典/第298卷 > 皇清三十一 > 郭丕显妻陈氏〈妇武氏附〉

按《曹县志》：陈氏，会同令郭丕显妻。甫膺诰封而夫亡，誓以身殉。子允泰，幼补增生，娶武氏，夫妻俱孝，百方劝止。越三岁，允泰又丧。武年十八，止一女在襁褓。陈曰：“我死，妇必不独生，郭氏之鬼馁矣。” 乃为武氏立嗣子瑞，姑媳孀守，风雨凄其，艰苦万状，四十年冰操如一，并以寿终。